PATVIRTINTA

Vaikų lopšelio-darželio „Rūta” direktoriaus

2022 m. balandžio d. įsakymu Nr. V-

**MARIJAMPOLĖS VAIKŲ LOPŠELIO-DARŽELIO „RŪTA“**

**KRIZIŲ VALDYMO TVARKOS APRAŠAS**

**I BENDROSIOS NUOSTATOS**

1. Krizių valdymo Marijampolės vaikų lopšelio-darželio „Rūta“ tvarkos aprašo (toliau lopšelio – darželio Tvarkos aprašas) paskirtis – reglamentuoti krizių valdymą, ugdymo įstaigos krizių valdymo komandos veiklas, Marijampolės miesto psichologinės – pedagoginės tarnybos (toliau PPT) funkcijas, institucijų bendradarbiavimą krizių valdymo ugdymo įstaigoje metu. Šis tvarkos aprašas parengtas vadovaujantis Rekomendacijomis dėl krizių valdymo mokyklose, patvirtintomis Lietuvos Respublikos švietimo ir mokslo ministro 2018 m. kovo 8 d. įsakymu Nr. V-229. ), Lietuvos Respublikos švietimo įstatymu, Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ bei atsižvelgiant į Lietuvos visuomenės informavimo etikos kodeksą <http://www.etikoskomisija.lt/teisineinformacija/etikos-odeksas/item/69-lietuvos-visuomenes-informavimo-etikos-kodeksas>).

2.Krizių valdymo tikslas:

2.1. užtikrinti, kad krizės įveikimo metu ugdymo procesas lopšelyje-darželyje vyktų įprasta tvarka arba kuo greičiau prie jos grįžtų;

2.2. užtikrinti krizės paveiktiems bendruomenės nariams reikiamos pagalbos teikimą.

3. Krizių valdymo koordinatoriai, organizatoriai ir vykdytojai yra lopšelio - darželio vaiko gerovės komisija (toliau Komisija), krizių valdymo komanda ir PPT.

4. Šiame tvarkos apraše vartojamos sąvokos:

4.1. **krizinė situacija** – situacija, kurią lydi didelis nerimas, įtampa, grėsmė, nesaugumas, pavojus, pasimetimas ir kt.;

4.2. **krizė ugdymo įstaigoje** – netikėtas ir/ar pavojingas įvykis, sutrikdantis įprastą bendruomenės ar atskirų jos narių veiklą, emociškai sukrečiantis visą ar didesnę lopšelio – darželio bendruomenės dalį. Krizinių situacijų pavyzdžiai: vaiko ar bendruomenės nario savižudybė, kita komplikuota netektis: bendruomenės nario mirtis dėl nelaimingo atsitikimo ar ligos, nelaimingas atsitikimas, susijęs su mirties grėsme lopšelyje – darželyje, gaisras lopšelyje – darželyje, bendruomenės nario dingimas ir kt.

4.3. **krizės valdymas įstaigoje** – koordinuoti veiksmai, kuriuos atlieka krizių valdymo komanda ir psichologinė – pedagoginė tarnyba, siekiant įveikti krizės sukeltas pasekmes ir teikti bendruomenei veiksmingą pagalbą. Krizių valdymas apima pagalbos organizavimą, įstaigos bendruomenės narių saugumą ir pan.;

4.4. **krizės valdymo komanda** – lopšelyje - darželyje nuolat veikianti krizių valdymą koordinuojanti komanda, kurią sudaro administracijos, švietimo pagalbos specialistų, darbuotojų atstovai, turintys krizės valdymui būtinų gebėjimų.

4.5. **krizės valdymo komandos vadovas** – lopšelio – darželio direktorius.

4.6. **krizės valdymo komandos nariai** – lopšelio – darželio direktoriaus pavaduotojos ugdymui, logopedės, socialinė pedagogė, psichologė, vaikų maitinimo organizatorė, direktoriaus pavaduotoja ūkiui, administratorės.

**II. KRIZIŲ VALDYMO MARIJAMPOLĖS VAIKŲ LOPŠELYJE-DARŽELYJE „RŪTA“ ORGANIZAVIMAS**

5. Krizių valdymas:

5.1. Krizių valdymą organizuoja lopšelio – daželio krizių valdymo komanda (toliau Įstaigos komanda). Krizių valdymo komandą sudaro 11 narių: 2 darželio direktoriaus pavaduotojos ugdymui, direktoriaus pavaduotoja ūkiui, 2 administratorės, 2 logopedės, socialinė pedagogė, psichologė, 2 vaikų maitinimo organizatorės,  turinčios krizės valdymui būtinų gebėjimų, tai yra komunikacijos, bendradarbiavimo, komandinio darbo, konfliktų sprendimo įgūdžių. Krizių valdymo komandai vadovauja lopšelio – darželio direktorius, jam negalint atlikti savo funkcijų, jo pavaduotojas (toliau lopšelio – darželio komandos vadovas). Lopšelio – darželio komandos vadovas atsakingas už komandos darbą. Kiekvienam komandos nariui organizuojant krizinės situacijos valdymą, priskirtinos atsakomybės: 2 direktoriaus pavaduotojos ugdymui ir administratorės - atsakingos už komunikaciją, už psichologinės pagalbos organizavimą ir (ar) teikimą – psichologė, socialinė pedagogė, maitinimo organizatorės už saugumą – direktoriaus pavaduotoja ūkiui ir logopedės, atsakingas už pirmosios medicininės pagalbos organizavimą – Marijampolės sveikatos biuro sveikatos priežiūros specialistė dirbanti darželyje. Įstaigos komanda bendradarbiauja ir veikia su Komisija.

5.2. Krizės komandos paskirtis krizės metu – pasirengti konstruktyviai reaguoti į krizę, o įvykus krizei – koordinuotai ir veiksmingai organizuoti krizės pasekmių įveikimą, užtikrinti krizės paveiktiems bendruomenės nariams reikiamos pagalbos teikimą ir informuoti apie įvykį;

5.3. Įvykus krizei Komisija ir Įstaigos komanda koordinuoja komandos darbo organizavimo tvarką, pasiskirsto funkcijomis, parengia krizės valdymo planą ir kt.;

5.4. Krizių valdymą koordinuoja Įstaigos komandos vadovas ir PPT koordinatorius;

5.5. Krizių valdymą organizuoja lopšelio – darželio krizių valdymo komanda kartu su PPT koordinatoriumi.

6. Įstaigos komanda krizės metu atlieka šias funkcijas:

6.1. nedelsiant įvertina krizės aplinkybes ir informuoja Švietimo skyrių ir PPT;

6.2. parengia preliminarų krizės valdymo veiksmų planą, kuriame numato krizės valdymo veiksmus (toliau – krizės valdymo veiksmų planas) ( Priedas Nr. 1), kuriame numatyti šie veiksmai:

6.2.1. kreipiasi pagalbos į teritorinės policijos įstaigą, medicinos įstaigas, Marijampolės savivaldybės Vaiko teisių apsaugos skyrių ir kitas institucijas;

6.2.3. nustato bendruomenės grupes ar asmenis, kuriems reikalinga psichologinė, socialinė-pedagoginė, socialinė ar kita pagalba ir ją organizuoja;

6.2.4. konsultuoja bendruomenės narius individualiai ar grupėmis;

6.2.5. konsultuoja pedagogus, kaip informuoti apie krizę vaikus ir jų tėvus (globėjus, rūpintojus);

6.2.6. rengia pokalbius su vaikais;

6.2.7. atlieka kitus, būtinus sustabdyti krizę, krizės valdymo veiksmus. Sustabdžius krizės valdymo veiksmus, aptaria krizės valdymo eigą ir numato postvencinius veiksmus;

6.2.8. esant krizinei situacijai fiksuoja įvykį (Priedas Nr. 2).

7. Krizės valdymo veiksmų planas (Priedas Nr. 1) pateikiamas ne vėliau kaip per 2 valandas nuo krizės identifikavimo Švietimo skyriui:

7.1. Lopšelio – darželio administracija susisiekusi, suderinusi su PPT ir Švietimo skyriumi, informuoja įstaigos bendruomenę apie įvykį (visuotinis bendruomenės narių susirinkimas, SMS žinutės, elektroninis paštas, skambučiai tėvams ir pan.);

7.1.2. rengiant pranešimus bendruomenei, pateikiami tik patvirtinti faktai ir informuojama apie priimtus sprendimus prevencijai ir intervencijai;

7.1.3. krizių valdymo komanda ir PPT koordinatorius nuolat stebi, renka informaciją vertina krizės valdymo procesą, prireikus koreguoja krizės valdymo įstaigoje veiksmų planą.

8. Įstaigos komanda, PPT koordinatorius, įgyvendinę krizės valdymo numatytus veiksmus, įvertina krizės valdymo veiksmų sėkmingumą ir priima reikiamus sprendimus:

8.1.1. aptaria krizės įveiką;

8.1.2. sustabdo krizės valdymo aktyvius veiksmus;

8.1.3. per 5 darbo dienas nuo krizės įveikos informuoja Švietimo skyrių apie krizės įveiką ir rezultatus (Priedas Nr. 3).

8.1.4. baigus aktyvius veiksmus 1 mėnesį tęsia rizikos grupės asmenų stebėjimą ir vertina situaciją bendruomenėje;

8.1.5. krizės paveikti aukos (ų) artimieji informuojami apie psichologinės pagalbos galimybes, motyvuojami ir nukreipiami pagalbai.

9. Krizių valdymo komandos narių funkcijos:

9.1. *Įstaigos komandos vadovas – lopšelio – darželio direktorius:*

9.1.1. vadovauja komandos darbui;

9.1.2. užtikrina, kad, nesant kurio nors komandos nario, jo funkcijoms krizės valdyme atlikti būtų paskirtas kitas institucijos darbuotojas;

9.1.3. užtikrina, kad komandos nariams dalyvaujant krizės valdymo veikloje būtų paskirti asmenys jų tiesioginiam darbui dirbti;

9.1.4. rūpinasi, kad komandos nariai ir kiti institucijos darbuotojai, paskirti jų funkcijoms krizės valdyme atlikti, įgytų krizės valdymo kompetencijų ir nuolat (ne rečiau kaip kartą per metus po 4 akademines valandas) tobulintų kvalifikaciją šioje srityje;

9.1.5. inicijuoja krizių valdymo komandos posėdžius krizės valdymo klausimams svarstyti. Komandos posėdžiai krizės valdymo organizaciniams klausimams (lopšelio - darželio komandos narių funkcijoms krizės valdyme pasiskirstyti, preliminariam krizės valdymo veiksmų planui sudaryti, planuoja dalyvauti kvalifikacijos tobulinimo renginiuose, pasidalina patirtimi ir kt.) aptarimai organizuojami pagal poreikį, bet ne rečiau kaip 2 kartus per metus;

9.1.6. įvykus krizei bendrauja su Švietimo skyriumi;

9.1.7. įvykus krizei, susisiekia su nukentėjusio asmens artimaisiais ir (ar) policija, patikslina krizės faktus, aptaria su asmens artimaisiais, kokia informacija apie krizę bus pateikta institucijos bendruomenei (administracijai, mokytojams, mokiniams, mokinių tėvams (globėjams, rūpintojams);

9.1.8. krizės metu nedelsiant sušaukia ir informuoja apie krizę, Komandą ir Komisiją, pristato jo įgaliojimus;

9.1.9. informuoja mokytojus apie krizės valdymo organizavimo veiksmus ir pateikia informaciją apie krizę institucijos darbuotojams, užtikrina, kad pedagogai nedelsiant (ne vėliau kaip kitą ugdymo dieną) vienu metu, mažoms vaikų grupėms (grupėse) praneštų informaciją apie krizę. Esant poreikiui, pateikia informaciją žiniasklaidai;

9.1.10. mokinio ir (ar) Lopšelio - darželio darbuotojo mirties atveju pasirūpina, kad jo asmens duomenys būtų pašalinami iš žurnalų, sąrašų, kompiuterių ir kita, mirusiojo daiktus perduoda artimiesiems;

9.2. *narys, atsakingas už psichologinės pagalbos organizavimą ir (ar) teikimą –* psichologas, socialinis pedagogas:

9.2.1. įvykus krizei, vertina situaciją (labiausiai krizės paveiktus bendruomenės narius, bendrą bendruomenės mikroklimatą, psichologinės pagalbos teikimo poreikį) ir vidinius resursus, reikalingus psichologinei pagalbai teikti;

9.2.2. užmezga ryšius su įvairiomis organizacijomis ir bendruomenės struktūromis, galinčiomis padėti krizės atveju;

9.2.3. bendradarbiaudama su Vaiko teisių apsaugos tarnyba, kreipiasi pagalbos į policiją ir/ar kitas institucijas, organizuoja psichologinės pagalbos bendruomenei teikimo priemones (teikėjus, patalpas, laiką);

9.2.4. labiausiai krizės paveiktiems bendruomenės nariams siūlo psichologinę pagalbą ir (ar) teikia informaciją apie psichologinės pagalbos teikėją (-us) ir (ar) teikia psichologinę pagalbą bendruomenės nariams (rengia pokalbius su bendruomenės nariais, konsultuoja bendruomenės narius individualiai ar grupėmis), neleidžia sklisti gandams;

9.2.5. prireikus išorinių psichologinės pagalbos šaltinių, kreipiasi į (PPT) specialistus.

*9.3. narys, atsakingas už komunikaciją – lopšelio –* darželio direktoriaus pavaduotojas ugdymui, administratorės:

9.3.1. reguliariai atnaujina komandos narių ir psichologinės pagalbos teikėjo (-ų) kontaktus ir užtikrina jų prieinamumą komandos nariams ir institucijos bendruomenei;

9.3.2. bendradarbiaudamas su Komisija, PPT, Švietimo skyriumi,, kitomis institucijomis, komandos vadovu, parengia informacijos apie krizę tekstą, kuris bus skirtas bendruomenei, prireikus ir žiniasklaidai, bei pateikia šią informaciją komandos vadovui;

9.3.3. konsultuoja komandos vadovą, pedagogus, kaip informuoti apie krizę vaikus ir žiniasklaidą;

9.3.4. paruošia informaciją apie krizę ir praneša vaikų tėvams (globėjams, rūpintojams);

9.3.5. vertina bendravimo su žiniasklaida efektyvumą;

9.4. *narys, atsakingas už saugumo priemonių organizavimą –* direktoriaus pavaduotoja ūkiui, logopedės:

9.4.1. esant krizei, susijusiai su realia ar suvokiama grėsme bendruomenės narių civiliniam saugumui, nedelsiant imasi priemonių, užtikrinančių bendruomenės narių saugumą, ir informuoja komandos vadovą ar jo pavaduotoją, prireikus iškviečia policiją ir (ar) priešgaisrinę gelbėjimo tarnybą (bendrosios pagalbos telefonu 112);

9.4.2. po krizės vertina saugumo priemonių efektyvumą;

9.5. *narys, atsakingas už pirmosios medicininės pagalbos organizavimą –* vaikų maitinimo organizatorė*:*

9.5.1. esant realiai ar suvokiamai grėsmei bendruomenės narių sveikatai ir (ar) gyvybei, nedelsiant nustato sužeistus bendruomenės narius, inicijuoja pirmosios medicininės pagalbos teikimą ir informuoja komandos vadovą ar jo pavaduotoją, prireikus iškviečia greitąją medicinos pagalbą (bendrosios pagalbos telefonu 112);

9.5.2. rūpinasi, kad krizės atveju būtų priemonių, reikalingų pirmajai medicininei pagalbai suteikti;

9.5.3. numato vietą (-as) institucijoje, kur galėtų būti teikiama pirmoji medicininė pagalba;

9.5.4. po krizės vertina pirmosios pagalbos organizavimo efektyvumą.

10. Visi pagalbą krizinėje situacijoje teikę specialistai turi laikytis konfidencialumo, gauti ir teikti informaciją tiek, kiek būtina atsakingiems fiziniams ar juridiniams asmenims atlikti pavestas funkcijas ir nepažeidžiant vaiko teisių ir teisėtų interesų.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1 priedas

**MARIJAMPOLĖS VAIKŲ LOPŠELIS DARŽELIS „RŪTA“**

**KRIZĖS VALDYMO VEIKSMŲ PLANAS**

|  |
| --- |
| (data) |

1.Lopšelio - darželio bendruomenės narys, gavęs informaciją apie krizę Lopšelyje - darželyje, nedelsdamas informuoja Komandos vadovą....................................................................................................

  (vardas, pavardė, kontaktinis telefono Nr.)

Jam nesant, jo įgaliotą atstovą................................................................................................................

 (vardas, pavardė, kontaktinis telefono Nr.).

2. Krizių valdymo komandos vadovas susisiekia su nukentėjusiojo asmens artimaisiais ir (ar) policija patikslina krizės faktus (kas, kur ir kada įvyko) ir informaciją, kuri galėtų būti pateikta bendruomenei.

3. Krizių valdymo komandos vadovas nedelsdamas sušaukia Krizių valdymo komandos ir Komisijos posėdį.

Krizių valdymo komandos narių vardai, pavardės, telefono Nr., funkcijos krizės valdymo metu:

1. ......................................................................................................................................

2. ......................................................................................................................................

3. ......................................................................................................................................

4. .....................................................................................................................................

5. ....................................................................................................................................

4. Krizių valdymo komandos vadovas informuoja apie krizę Švietimo skyrių, jei Krizių valdymo komanda ir Komisija susitarė dėl šios funkcijos priskyrimo Krizių valdymo komandos vadovui.

Įstaigos pavadinimas..............................................................................................................................

Kontaktinio asmens vardas, pavardė, telefono Nr., el. paštas................................................................

  .............................................................................................................................................................

5. Krizių valdymo komanda kartu su Komisija posėdžio metu aptaria šiuos klausimus (priklausomai nuo konkrečios krizės situacijos posėdžio darbotvarkė gali būti papildyta įtraukiant kitus aktualius klausimus arba sutrumpinta, jei kai kurie klausimai neaktualūs konkrečios krizės situacijoje):

5.1. Įvertina krizės paveiktų asmenų grupes (kurie lopšelio - darželio bendruomenės nariai gali būti labiausiai paveikti);

Labiausiai krizės paveiktos asmenų grupės: ...........................................................................

...............................................................................................................................................................

..............................................................................................................................................................

5.2. Įvertina turimus psichologinės pagalbos resursus, jei jų nepakanka, kreipiamasi į psichologinės pagalbos teikėją (-us) ir informuoja Švietimo skyrių.

Psichologinės pagalbos teikėjo (-ų) vardas, pavardė, telefono Nr., el. paštas: ..................... ....................................................................................................................................................... ........

5.3. Sutaria, kokia informacija apie krizę ir jos valdymo veiksmus bus pateikiama atskiroms bendruomenės grupėms (mokiniams, tėvams (globėjams, rūpintojams), lopšelio - darželio darbuotojams, žiniasklaidai). Taip pat sutaria, kas, kada ir kokia forma pateiks parengtą informacinį tekstą;

5.4. Esant būtinybei sprendžia apie papildomų civilinės saugos ir (ar) greitosios medicinos pagalbos priemonių reikalingumą (policijos ir (ar) priešgaisrinės gelbėjimo tarnybos, greitosios medicinos pagalbos iškvietimą (bendrosios pagalbos telefonu 112);

5.5. Svarsto būtinybę informuoti apie krizę kitas įstaigas ar institucijas (pvz., Vaiko teisių apsaugos skyrių, kitus lopšelius - darželius, kurias gali paveikti krizė ar kt.) ir bendradarbiauti su jomis organizuojant ar vykdant krizės valdymo veiksmus;

5.6. Mirties atveju aptaria dalyvavimą laidotuvėse (visi mokyklos bendruomenės nariai turi būti informuoti apie laidotuvių laiką ir vietą; laidotuvėse dalyvauja tik norintys mokyklos bendruomenės nariai);

5.7. Atsižvelgus į konkrečios krizės aplinkybes ir remiantis posėdžio metu priimtais sprendimais kartu su Komisija konsultuojasi su Švietimo skyrium ir psichologinės pagalbos teikėju (-ais), tikslina preliminarų krizės valdymo veiksmų planą;

5.8. Numato kito Krizių valdymo komandos posėdžio vietą ir laiką.

6. Apie krizę informuojama bendruomenė.

7. Labiausiai nukentėjusiems asmenims teikiama psichologinė ir (ar) kita pagalba.

8. Pasirūpinama, kad visiems bendruomenės nariams būtų prieinama informacija apie psichologinės pagalbos galimybes.

9. Vaiko ar kito bendruomenės nario mirties atveju pasirūpinama, kad jo vardas, pavardė būtų pašalinami iš žurnalų, sąrašų, kompiuterių, pasirūpinama mirusiojo daiktais.

10. Krizių valdymo komanda reguliariai aptaria krizės valdymo veiksmų eigą, veiksmingumą, prireikus keičia, koreguoja krizės valdymo veiksmų planą.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Aprobuota: 2022-04-05 VGK posėdžio protokolu Nr. 4

2 priedas

**PAGALBOS TEIKIMO VAIKUI, ESANT KRIZINEI SITUACIJAI ANALIZĖ**

Įvykio aprašymas......................................................................................................................................

..............................................................................................................................................................................................................................................................................................................................................................................................................................................................................................................................

..........................................................................................................................................................................

.........................................................................................................................................................................

Informacijos šaltinis:................................................................................................................................

Įvykio data, laikas:...................................................................................................................................

|  |  |  |  |
| --- | --- | --- | --- |
| Eil.Nr. | Data | Specialistas | Veiksmai/priemonės |
|  |  |  |  |
|  |  |  |  |
|  |  |  |  |
|  |  |  |  |

3 priedas

**KRIZIŲ VALDYMO MARIJAMPOLĖS VAIKŲ LOPŠELYJE-DARŽELYJE „RŪTA“ ATASKAITA**

Ugdymo įstaiga:....................................................................................................................................

Įvykis: data, įvykio pobūdis..................................................................................................................

Informacijos apie įvykį šaltinis.............................................................................................................

Kada ir kokias įstaigas, ugdymo įstaiga informavo apie įvykį:............................................................

..............................................................................................................................................................

Pagalbos teikėjai:.................................................................................................................................

.............................................................................................................................................................

Aktyvios pagalbos teikimo pradžia:...........................................

Aktyvios pagalbos teikimo pabaiga:...........................................

Pagalbos priemonės/veiksmai bendruomenei:

|  |  |
| --- | --- |
|  | Aprašymas |
| Informacijos apie įvykį tikslinimas, pranešimų rengimas ir platinimas, situacijos ugdymo įstaigoje įvertinimas, pirminis pagalbos gavėjų ir teikėjų nustatymas, nuolatinis situacijos stebėjimas, pagalbos priemonių tikslinimas. |  |
| Mokiniams (nurodyti pagalbos formą – individuali, grupinė, gavėjų skaičius). |  |
| Tėvams (nurodyti pagalbos formą – individuali, grupinė, gavėjų skaičius) |  |
| Ugdymo įstaigos kolektyvui (nurodyti pagalbos formą – individuali, grupinė, gavėjų kaičius) |  |
| Sunkumai teikiant pagalbą |  |

Rekomendacijos dėl galimų prevencijos priemonių įgyvendinimo siekiant spręsti pastebėtas rizikas pagalbos teikimo metu: ............................................................................................................................................................................................................................................................................................................................................................

............................................................................................................................................................................................................................................................................................................................................................

PPT koordinatorius: ..............................................................................................................................

  (vardas, pavardė, parašas)

Ugdymo įstaigos komandos vadovas: ..................................................................................................

  (vardas, pavardė, kontaktinis telefono Nr.)